OpenLLM-France/wikimedia huggingface dataset:
# Altos (Paraguai)

Altos Paraguaiko udalerri bat da, Cordillerako departamenduan kokatua. 2017ko estimazioen arabera 14229 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2388597
* Multimedia: Altos, Paraguay / Q2388597
# Altrincham

Altrincham, Ingalaterrako iparraldean dagoen udalerri bat da, Manchester Handian.
2011n 52.409 biztanle zituen.
* Datuak: Q445058
* Multimedia: Altrincham / Q445058
# Altos

Altos Brasilgo udalerri bat da, Piauí estatuan kokatua. 47.416 biztanle ditu 957,655 km²ko eremuan.

## Ikus, gainera

* Piauí

## Kanpo estekak

* Datuak: Q22060469
* Multimedia: Altos (Piauí) / Q22060469
# Altostratu

Altostratuak (altostratus) erdi-mailako hodei estratiformeak dira. 2.000 eta 5.000 metro arteko garaieran eratzen dira eta 500-3000 metroko lodiera izaten dute. Gris koloreko geruza zabal uniformeak dira, apur bat ildoxkatuak, muga lausoak dituztenak. Eguzkiaren argia beira esmerilatuan zehar bezala iragaten da, lurrean itzalik sortu gabe.

## Motak

Ez dira espezieak sailkatu baina mota desberdin batzuk izendatu dira:
* Altostratus undulatus: uhin antzerako egitura ikusten zaie
* Altostratus fibratus: zatikaturiko geruza da eta zeru tarteak agertzen dira.

## Sorrera

Fronte beroaren edota okluituaren aurrean eratzen diren hodeiak dira. Aire masa egonkor bat gorantz igotzen hasten denean sortzen da. barnean duen hezetasuna kondentsatu egiten da eta hainbat geruza dituen hodei zabala eratzen da, ongi definitu gabea. Oso goian eratzen denez izotz kristalez osaturik egoten dira.

## Prezipitazioak

Prezipitazio arinak sortzen dira, askotan virga itxurakoak, hau da, lurrera iristen ez direnak.
Altostratuak trinkotu egiten badira ninbostratuak eratzeko arriskua dago.

## Kanpo estekak

* (Ingelesez) The Cloud Appreciation Society: Altostratus
* Datuak: Q202145
* Multimedia: Altostratus clouds / Q202145
# Altria

Altria Group, Inc. (lehen Philip Morris Companies Inc.) tabako-produktuetan espezializatutako nazioarteko enpresa bat da. Egoitza nagusia New Yorken dago, eta operazio-egoitza Lausanan.
Munduko bigarren tabako-ekoizle nagusia, Txinako monopolioa duen China National Tobacco Corporation enpresaren ondoren. 1981 eta 2004 bitartean, produkzio-bolumena 249.000 milioi zigarretatik 761.000 milioira pasatu zen. Eta 2010ean, 899.000 milioi zigarreta saldu zituen munduko 160 estatutan.

## Markak

Philip Morris Internationalen marka nagusiak hauek dira: Marlboro, L&M, Bond Street, Philip Morris, Chesterfield, Fortune, Parliament, Sampoerna A, Lark, Morven Gold, Dji Sam Soe, Next, Optima, Red & White, Muratti, Diana, Merit, Sampoerna Hijau, Champion, Virginia Slims, Apollo-Soyuz, Hope, Delicados, Longbeach.

## Historia

Philip Morrisek Londresen tabako-denda bat zabaldu zuen 1847. urtean. Haren ondorengoek Philip Morris & Co. Ltd sozietatea sortu zuten 1885ean. Hurrengo urteetan, enpresak Estatu Batuetako bazkideak hartu zituen, eta Richmonden, Virginian, jarri zuen egoitza. Marlboro markarekin asko handitu zen enpresa. Ondoren, Philip Morrisek marka berriak osatu zituen: Benson&Hedges, Chesterfields eta Virginia Slims. XX. mendearen bukaeraz geroztik, Estatu Batuetan eta Europan tabakoaren kontra izan diren kanpainak direla eta, nekazaritza-gaien eremura zabaldu zen Philip Morris konpainiaren jarduera.
1969an, Miller garagardo-marka hartu zuen, eta 1978an Seven Up edaria. 1984an, taldeak General food erosi zuen (Maxwell kafea, Malabar eta Krema gozotegiak, Hollywood txikleak). 1988an, berriz, Kraft enpresa hartu zuen, eta, horri esker, bere negozioen erdiak baino gehiago elikagaien sektorera pasatu zituen. Hala ere, tabakoa zuen jarduerarik errentagarriena, batez ere, Ekialdeko Europako herrialdeen merkatua zabaldu zenean.
2003an, Philip Morris Companies Inc. enpresak izena aldatu zuen, eta Altria Group, Inc. bihurtu zen. 2008ko martxoaren 28an, Altria Group-ek Philip Morris International konpainia sortu zuen. Dena den, Philip Morris International-ek ez du jarduten Estatu Batuetan, han Philis Morrisen markak, oraindik ere, Altria Group-en mende baitaude.

## Kanpo estekak

* Philip Morris International-en webgunea
* Philip Morris USA-ren webgunea
# Aljaimako geltokia

Aljaima Malagako Renfe Aldirien geltokia da, Cártama udalerrian kokatuta dagoena.

## Zerbitzuak

Malagako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Malaga–Centro-Alameda ← | Cártama | ◄   ► | Pizarra | → Alora |

## Erreferentziak

* ↑ «MALAGAKO ALDIRIAK | Lineen mapa» www.renfe.com (Noiz kontsultatua: 2021-01-07).

## Ikus, gainera

* Malagako Renfe Aldiriak
* C-2 linea (Malagako Renfe Aldiriak)

## Kanpo estekak

* Malagako Renfe Alririaren web gunea
* Datuak: Q5845653
* Multimedia: Aljaima train station / Q5845653
# Aljebra homologiko

Aljebra homologikoa ingurune aljebraiko orokor batean homologia aztertzen duen matematikaren adarra da. Diziplina gazte samarra da, eta XIX. mendearen amaieran topologia konbinatorioan (topologia aljebraikoaren aitzindaria) eta aljebra abstraktuan (moduluen eta sinergien teoria) egindako ikerketan du oinarria, batez ere Henri Poincaré eta David Hilbertek egindakoetan. Hala ere, diziplina honen sorreratzat Henri Cartan eta Samuel Eilenbergen Homological Algebra liburua hartzen da.
Aljebra homologikoa funtor homologikoen eta berekin dakartzaten egitura aljebraiko korapilatsuen azterketa da. Haien garapenak lotura estua izan zuen kategorien teoriaren sorrerarekin. Kontzeptu nagusi bat kate-konplexuena da, eta homologiatik eta kohomologiatik azter daitezke.
Aljebra homologikoari esker, multzo horietako informazioa atera eta eraztun, modulu, espazio topologiko eta bestelako objektu matematiko 'ukigarrien' inbariante homologiko gisa aurkeztu daiteke. Horretarako tresna ahaltsu bat sekuentzia espektralen bidez ematen da.
Paper izugarria jokatu du topologia aljebraikoan. Pixkanaka hedatu da haren eragina, eta gaur egun aljebra konmutatiboa, geometria aljebraikoa, zenbaki aljebraikoaren teoria, irudikapenaren teoria, fisika matematikoa, operadore-algebrak, analisi konplexua eta ekuazio diferentzial partzialen teorian eragina du. K teoria aljebra homologikoko metodoetan oinarritzen den diziplina independentea da, baita Alain Connesen geometria ez-konmutatiboa ere.

## Erreferentziak

* ↑ Cartan, Henri. (1999). Homological algebra. ISBN 978-1-4008-8384-4. PMC 948755799. (Noiz kontsultatua: 2022-12-21).
* Datuak: Q579978
* Multimedia: Homological algebra / Q579978
# Aljama

Aljama (arabierazko ŷāma'aʻ, «komunitatea» hitzetik erakarria) Erdi Aroan herri bateko judu edo musulmanen multzoa adierazten zuen hitza izan zen. Zentsu juridiko eta fiskala zuen, izan ere, autogestionatzen zen komunitate bat izan zen baina laster hauek bizi ziren auzoa izena emateko ere erabili zuten. Arabiarrek ŷāmiʻ edo aljama Al-Andalusko hirietako meskita nagusiei deitzen zieten, gero katedralek ordezkatuak izan zenak.

## Ikus, gainera

* Judutegi

## Kanpo estekak

* Datuak: Q2636673
# Aljebra abstraktu

Aljebra abstraktua egitura algebraikoak, eraztunak eta taldeak, esaterako, ikertzen dituen matematikaren arloa da. Terminoa lehen aldiz XX. mendearen hasieran hasi zen erabiltzen, aljebraren beste ataletatik bereizteko.
Aljebra abstraktuan hainbat operazioren ostean lortzen diren elementuen konbinazioak ez dira zertan zenbakiekin intepretatu. Horregatik, aljebra abstraktua ez da aritmetikaren luzapentzat hartzen.

## Kanpo estekak

* Datuak: Q159943
* Multimedia: Abstract algebra / Q159943
# Aljaraque

Aljaraque Huelvako probintzian dagoen udalerri andaluziarra da. 35 m-ko altueran eta Huelvatik 8 km-tara kokaturik, 2007ko datuen arabera 16.386 biztanle zituen 34 km²-tan banaturik.

## Kanpo estekak

* (Gaztelaniaz) Aljaraqueko udalaren webgunea
* Datuak: Q913254
* Multimedia: Aljaraque / Q913254
# Aljebra trukakor

Aljebra trukakorra, hasiera batean, idealen teoria bezala ezagutzen zena, eraztun trukakorrak, eraztunen idealak eta eraztun horien gaineko moduluak aztertzen dituen aljebraren adarra da. Geometria aljebraikoak zein zenbaki aljebraikoen teoriak aljebra trukakorra dute oinarri. Eraztun trukakorren adibide nabarmenak dira zenbaki osoen eraztuna $\mathbb {Z}$, polinomioen eraztunak $A[X]$ , zenbaki aljebraiko osoen eraztuna ${\bar {\mathbb {Z} }}$ eta zenbaki $p$-adiko osoak $\mathbb {Z} _{p}$.
Trukakorrak izatea derrigorrez bete behar ez duten eraztunen azterketa aljebra ez-trukakor gisa ezagutzen da; eta eraztunen teoria, errepresentazioaren teoria zein Banachen aljebrak barne hartzen ditu.

## Kanpo estekak

* https://ocw.ehu.eus/course/view.php?id=205 Aljebra trukakorra [2013/12] [eus]
* Datuak: Q727659
* Multimedia: Commutative algebra / Q727659
# Suruga Badia

Suruga Badia (japonieraz: 駿河湾, Suruga-wan) Japoniako Honshu uhartearen erdialdean dagoen badia da, Shizuoka prefeturan. Ozeano Barearen ertzean dago.

## Geografia

Ōi (168 km), Fuji (128 km), Abe eta Abe (46 km) ibaiak itsasoratzen dira bertan. Hainbat arroka ere badaude ertzean, batzuk tonboloak sortzen dituztenak. Mendebaldeko Izu penintsulak babesten du olatu eta korronte ozeanikoetatik.
Paisaia bitxia da, izan ere 2.500 metrotako sakoneratik Fuji mendirainoko (3.776m) malda izugarra baitago bertan.

## Iruditegia

* Fuji mendia, Suruga Badia eta Shizuoka.
* Kano ibaiaren itsasoratzea Numazu hirian.
* Ōkuzure kostaldea.
* Suruga Badia

## Kanpo estekak

* Datuak: Q1201023
* Multimedia: Suruga Bay / Q1201023
# Surveyor 1

Surveyor 1 NASAren Surveyor programa barnean ilargira bidalitako lehen espazio-zunda izan zen.

## Ilargiratzea

1966ko maiatzaren 30ean ilargiratu zuen Ekaitzen ozeanoan 22m/min-ko abiaduran. 1966ko uztailaren 13ra arte 11.150 argazki igarri zituen. 1967ko urtarrilaren 7an, zundak Lurrarekin azkenengo kontaktua eduki zuen. Telebista kamera eta ontziaren egoera aztertzeko 100 sentsore eramaten zituen. Ilargiaren gainazalak ontzi baten pisua jasaten zuela frogatu zen.
Ilargiratzea: 2,5ºH-43,2ºM.

## Kanpo estekak

* Datuak: Q837692
* Multimedia: Surveyor 1 / Q837692
# Surveyor 5

Surveyor 5 NASAren Surveyor programa barnean ilargira bidalitako bostgarren espazio-zunda izan zen.

## Ilargiratzea

(1967ko irailaren 8tik 11ra) - 1.065 kg Lasaitasunaren Itsasoan jeitsiera egin zuen 10m-ko diametroa eta soilik Apolo 11 misioarentzat egokitutako puntutik 25km-ra. Zundak Alfa partikulen azterketa kimikoa egin zuen eta Ilargiar basaltoak aurkitu ziren. 19.118 argazki bidali zituen Lurrera eta lehenengo gaua (-150 °C) jasan zuen baina datuen kalitateak behera egin zuen.

## Kanpo estekak

* Datuak: Q268074
* Multimedia: Surveyor 5 / Q268074
# Surveyor 6

Surveyor 6 NASAren Surveyor programa barnean ilargira bidalitako seigarren espazio-zunda izan zen.

## Ilargiratzea

1967ko azaroaren 7tik 10era. - 1.008 kg Sinus Medii inguruan egindako bigarren jeitsiera. Lehenengo jauzia Ilargian: 2,4m-koa hain zuzen ere. Igoerarako lehenengo entsegua. 30.100 argazki igarri zituen eta Alfa partikulak aztertu zituen. Ilargiratzea: 0,5ºI-1,4ºM.

## Kanpo estekak

* Datuak: Q862568
* Multimedia: Surveyor 6 / Q862568
# Surubim

Surubim Brasilgo udalerri bat da, Pernambuco estatuan kokatua. 64.120 biztanle ditu 252,855 km²ko eremuan.

## Ikus, gainera

* Pernambuco

## Kanpo estekak

* Datuak: Q2064701
* Multimedia: Surubim / Q2064701
# Surveyor 2

Surveyor 2 NASAren Surveyor programa barnean ilargira bidalitako bigarren espazio-zunda izan zen.

## Ilargiratzea

(1966ko irailaren 20tik 23ra) - 1.000 kg Surveyor 1 zundaren kopia. Egonkortasun ezaren ondorioz Ilargiaren gainazalaren aurka talka egin zuen datu zientifikorik jaso gabe. Ilargiratzea: 5ºI-25ºM.

## Kanpo estekak

* Datuak: Q862799
* Multimedia: Surveyor 2 / Q862799
# Surveyor 4

Surveyor 4 NASAren Surveyor programa barnean ilargira bidalitako laugarren espazio-zunda izan zen.

## Ilargiratzea

(1967ko uztailaren 14tik 17ra) - 1.002 kg Aurreko zunden betebeharrak burutu behar zituen baina Sinus Medii aldean honako honetan. Tamalez, ilargiratzearako 3 minutu falta zirenean bere seinalea galdu egin zen eta talka egin zuen zoruaren kontra. Ilargiratzea: 0,4ºI-1,3ºM.

## External links

* Surveyor Programaren Emaitzak (PDF) 1969

## Kanpo estekak

* Datuak: Q862566
* Multimedia: Surveyor 4 / Q862566
# Surveyor 3

Surveyor 3 NASAren Surveyor programa barnean ilargira bidalitako hirugarren espazio-zunda izan zen.

## Ilargiratzea

(1967ko apirilaren 17tik 20ra)- 1.005 kg Ekaitzen ozeanoan jeitsiera egin zuen, 198m-ko diametroa eta 15m-ko sakonera zuen krater baten barruan. Draga baten bidez Ilargiko zorua induskatu zuen harri-koskor aurkituz 15cm-ko sakoneran. 6.315 argazki baino gehiago bidali zituen. 1967ko maiatzaren 3an bere seinalea galdu egin zen 2 astetan gaueko tenperatura baxuak jasatearen ondorioz. 1969ko azaroan, Apolo 12 misioak bere arrastroak aurkitu zituen eta zenbait atal Lurrera itzuli zituzten astronautek bere kutsadura aztertzeko.
Ilargiratzea: 2,9ºH-23,3ºM.

## Kanpo estekak

* Datuak: Q837685
* Multimedia: Surveyor 3 / Q837685
# Surveyor 7

Surveyor 7 NASAren Surveyor programa barnean ilargira bidalitako zazpigarren espazio-zunda izan zen.

## Ilargiratzea

1968ko urtarrilaren 7tik 10ra) - 1.491 kg Tycho kraterran jetisiera burutu zuen. Zundak 21.274 argazki bidali zituen. Horrez gain, Lurra eta Jupiter fotografiatu zituen eta zorua induskatu zuen barneko burdinaren konposaketa ikertzeko. Surveyor Esplorazio automatiko estatubatuarraren azken zunda izan zen. Ilargiratzea: 40,9ºI-11,5ºM.

## Kanpo estekak

* Datuak: Q774594
* Multimedia: Surveyor 7 / Q774594
# Annaburg

Annaburg Alemaniako hiri-udalerri bat da, Saxonia-Anhalt estatuan. Azken zentsuaren arabera 6.514 biztanle zituen, 224,28 kilometro koadroko azaleran.

## Kanpo estekak

* Datuak: Q490413
* Multimedia: Annaburg / Q490413
# Annahugh

Annahugh (irlanderaz Eanach Aodha) Ipar Irlandako Armagh konderrian dagoen udalerri txiki bat da, Ulster probintzian. 2011n 275 biztanle zituen.
Loughgall udalerritik hurbil dago, sagasti ugariz beteriko eremuan.

## Kanpo estekak

* Datuak: Q1650909
# Annaleen eskola

Annaleen eskola (frantsesez: École des Annales), 1929an Lucien Febvre eta Marc Bloch frantziarrek sortutako historiografia korronte bat da, XX. mendeko frantziar historioagrafia ia osoan nagusi izan dena, eta Mendebaldean hedapen zabala izan duena. Izena Annales d'histoire économique et sociale (Ekonomia eta gizarte historiaren analak) aldizkaritik datorkio, 1994tik Annales. Histoire, Sciences sociales berrizendatua, hartan korronte honetako lehen planteamenduak argitaratu baitziren. «Annaleen eskolari» Historia Garaikidearen ikerketa burutzekoan jada ez zaizkio politika gertaera edo gizakia bera ohiko protagonistatzat interesatzen, aldiz, hasieran batean, gizarte egitura eta prozesuekiko jakinmina du, eta ondoren Gizarte Zientzien metodologia lanabesen bere hurbilketak ikertzea ahalbideratu dizkion gai multzo zabala. Korronte honetako historialaria konpontzeko arazoak edo erantzuteko galderak aurkezten dituen historia idazteko modu baten jarraitzailea da, zientzia zehatzetatik hartutako jokaera, eta bestalde, gizarte zientzietatik ere bai. Gainera, historiografia klasikoak ez bezala, historialari hauek iraganari buruz zehatz-mehatz idazten ez direla ari jabetzen dira, hura interpretatzen baizik, beren berezko kontzeptu eta subjektibitatean oinarrituz, bai eta teorietan, honela lan egiten ari diren fenomeno historikoaren beren bertsioa idatziz.
Iturriei dagokionez, Annaleen eskolak edukitzea zilegizkoak diren baliabide koputua areagotu zuen. Agiri idatziak beren oinarri enpirikoan elementu oso garrantzitsua izaten jarraitzen duten arren, ikerketan proba erabilgarriak izan litezkeen gainontzeko elementu guztiak ere barne hartzen dira. Adibidez, igitaiak nekazaria deskribatzen du, jazkerak anderea eta musika-tresnak musikaria.
Geografia, gizarte, ekonomia, kultura, demografia, psikologia, etnografia eta politika historia ekoitzi zen, baina azken hau era klasikotik modu oso ezberdinean.
Annaleen eskolaren korronteak XX. mendean garatutako gizarte zientzien ikerketen analisian berebiziko garrantzia du, eta historiagintzaren disziplinan metodologia eta ikuspuntu mota ugari agertzeko bidea irekia laga zuen. Baina mendearen amaieraldera, disziplina atomizazio honek metodologia eta epistemologia gatazka bat piztuarazi zuen, ondorioz kritika postmodernoaren krisia agertuz.

## Kanpo estekak

* Datuak: Q336241
# Annacotty

Annacotty (irlanderaz Áth an Choite) Irlandako Limerick hiriaren kanpoaldean dagoen auzunea da. Hiriaren erdigunetik 7 kilometrora dago, Limerick eta Dublin hiriak elkarlotzen dituen N7 errepidean eta Mulkear ibaiak zeharkatzen duen lekuan.

## Kanpo estekak

* Datuak: Q2084362
* Multimedia: Annacotty / Q2084362
# Annada (Missouri)

Annada Missourieko herrixka bat da. Pike konderrian kokatua dago. 2010ean 29 biztanle zituen, 0,16 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q2712926
# Annaghmore (Armagh konderria)

Annaghmore (irlanderaz Eanach Mór) Ipar Irlandako Armagh konderrian dagoen udalerri txiki bat da, Ulster probintzian. 2011n 265 biztanle zituen.
Loughgall udalerritik hurbil dago.

## Iruditegia

* Eliza.
* Eliza metodista.
* Vallely's taberna.
* Areto Orangista.

## Kanpo estekak

* Datuak: Q1650895
* Multimedia: Annaghmore / Q1650895
# Annahilt

Annahilt edota Anahilt (irlanderaz: Eanach Eilte) Ipar Irlandako udalerri bat da, Down konderrian dagoena. 2001ean 1.148 biztanle zituen.

## Kanpo estekak

* Datuak: Q149542
* Multimedia: Annahilt / Q149542
# Annalena Baerbock

Annalena Charlotte Alma Baerbock (Hannover, Alemania, 1980ko abenduaren 15a) alemaniar politikaria da. Robert Habeckekin batera 90 Aliantza/Berdeak alderdiko burua da 2018ko urtarrilaren 27az geroztik. Berdeen kantzilergaia izango da 2021eko Alemaniako hauteskunde federaletan.

## Erreferentziak

* ↑ Aperribai, Julen. (2021-04-19). «Annalena Baerbock izango da Berdeen hautagaia Alemaniako kantziller kargurako» Berria (Noiz kontsultatua: 2021-04-21).

## Kanpo estekak

* Datuak: Q564328
* Multimedia: Annalena Baerbock / Q564328
# Annabergita

Annabergita fosfato motako minerala da eta vivianite taldearen kidea da.

## Ezaugarriak

Annabergita fosfato mineralaren formula kimikoa hau da: ${\ce {Ni3(AsO4)2 * 8H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2,5 da.

## Erreferentziak

* 1 2 (Ingelesez) «Annabergite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q414149
* Multimedia: Annabergite / Q414149
# Annagassan

Annagassan (irlanderaz: Áth na gCasán) Irlandako udalerri bat da, Louth konderrian dagoena. 2013ko erroldaren arabera 180 biztanle zituen.

## Kanpo estekak

* Datuak: Q2850660
* Multimedia: Annagassan / Q2850660
# Antey-Saint-André

Antey-Saint-André Italiako udalerri bat da, Aostako Haranean. 538 biztanle ditu, 11,81 kilometro koadroko azaleran banatuta.

## Mugakideak

Antey-Saint-Andrék honako udalerri hauekin egiten du muga:
Châtillon La Magdeleine Saint-Denis (Italia) Valtournenche Chamois Torgnon

## Kanpo estekak

* Datuak: Q34748
* Multimedia: Antey-Saint-André / Q34748
# Antezana (argipena)

Antezana izenak hainbat adiera du:
* Antezana: Erriberagoitiko herria. Espainieraz Antezana de la Ribera.
* Antezana de Foronda: Gasteiz udalerriko Andetxa herriaren espainierazko izena.
Euskal toponimiatik eratorritako beste hainbat deitura bezala, euskal abizena da Antezana, adibidez pertsona hauena:
* Abel Isidoro Antezana, 20. mendeko La Pazko artzapezpikua (Bolivia)
* Carola Antezana, biologo boliviarra
# Antes llega la muerte

Antes llega la muerte 1964an, Espainia eta Italia artean filmatutako film bat da, Joaquín Luis Romero Marchent zinema zuzendari espainiarrak zuzendua. Spaghetti westernaren barnean dago. Musika, Riz Ortolanirena da, western ugariren soinu banden egilea.

## Sinopsia

Oharra: Atal honek istorio osoa edo amaiera argitzen du.
Bob Carey (Paul Piaget) kartzelatik irteten denean, hilketagatik jasotako zigor luze baten ondoren, bere antzinako neska-laguna izan zen Mariaren (Gloria Milland) bila hasten da. Baina laster jakiten du, bera kartzelan egon den bitartean, Maria Cliffordekin (Jesus Puente) ezkondu dela, aberats bat.
Ezkon harreman horren zoriontasuna, irudizkoa baino ez da. Maria, izatez, larriki gaixo dago. Berak, irudizko haurdunaldi baten erruz direla uste duen minak jasaten ditu, buruko minbizi baten ondorioz. Maria operatzeko, Laredo hirira eraman beharra dago, eta, beraz, Cliffordek bere ondasun guztiak saltzen ditu, eta itxaropenerako bidaia luzea abiatzen du. Laster batuko dira espediziora, Rogers izeneko armadako antzinako esploratzaile bat, Lin Chu (Gregorio Wu) izeneko sukaldari txinatar jator bat, eta, "Apustuak" ezizenez ezagutzen den mestizo bat.

## Aktoreak

* Paul Piaget: Bob Carey
* Gloria Milland: Maria
* Jesus Puente: Clifford
* Fernando Sancho: Scometti
* Claudio Undari: Ringo
* Francisco Sanz: Farrel Drea.
* Gregorio Wu: Lin Chu
* Raf Baldasarre: Jess

## Bitxikeriak

* Film hau egiteko aurrekontua, 15 milioi pezetakoa izan zen, egungo 90.000 €, garai hartarako, dirutza handia izan zena.
* Veneziako Mostran, "I sette del Texas" izenarekin aurkeztua izan zen.

## Estreinaldirako izenburuak

* "I sette del Texas" ( Italia)
* "Oi 7 apo to Texas" / "Ta 7 pistolia tou Texas" ( Grezia)
* "Hour of Death" / "Seven Guns from Texas" ( AEB)
* "Sept du Texas" ( Frantzia)

## Kanpo estekak

* (Ingelesez) Fitxa - imdb.com
* Datuak: Q3791287
# Antesi

Antesia, landareen loraketa da, zehazki, lore baten zabaltze denbora da, non polinizazioa gertatzen den. Dena dela, sarri, loraketa epea, loratzea bera izendatzeko erabiltzen da.
Egun argiko antesia duten loreek kolore biziak izan ohi dituzte, intsektuak erakarri ahal izateko, adibidez tximeletak. Gauean antesia egiten duten loreak, ordea, kolore gabekoak izaten dira, askotan zuriak, gaueko argi gutxi horrekin kontrastea egin ahal izateko.

## Kanpo estekak

* Datuak: Q593803
# Amity (Missouri)

Amity Missourieko herri bat da. DeKalb konderrian kokatua dago. 2010ean 54 biztanle zituen, 0,45 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q957954
# Amite konderria (Mississippi)

Amite konderria (ingelesez: Amite County) Mississippiko konderri bat da, Ameriketako Estatu Batuetan. Hiriburua Liberty da. 2010eko zentsuaren arabera 13.131 biztanle zituen, Amite kilometro koadroko azaleran.

## Geografia

Amite konderriak 1.894,83 kilometro koadro ditu. Horietatik 3,88 ura dira. Beste 1.890,95 lurra dira. Biztanleria dentsitatea 6,93 da.

## Demografia

2010eko zentsoan bizi ziren 13.131 pertsonetatik 7.626 txuriak edo hispanoak dira. Horietatik hispano edo latino kategorian 110 dira. 5.396 beltzak edo afroamerikarrak. 22 amerikar natiboak ziren eta 1 Hawaii edo Pazifikoko irletako natiboak. 12 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 70 pertsonek kokatzen zuten.

### Biztanleria piramidea
## Kanpo estekak

* Datuak: Q112456
* Multimedia: Amite County, Mississippi / Q112456
# Amityville (New York)

Amityville New York estatuko herri bat da. Suffolk konderrian kokatua dago. 2010ean 9.523 biztanle zituen, 5,47 kilometro koadrotan banatuta.

## Ikus, gainera

* Suffolk konderria

## Kanpo estekak

* Datuak: Q472509
* Multimedia: Amityville, New York / Q472509
# Amite City (Louisiana)

Amite City Louisianaeko herri bat da. Tangipahoa parrokian kokatua dago. 2010ean 4.141 biztanle zituen, 10,01 kilometro koadrotan banatuta.

## Ikus, gainera

* Tangipahoa parrokia

## Kanpo estekak

* Datuak: Q255802
* Multimedia: Amite City, Louisiana / Q255802
# Amity (Oregon)

Amity Oregongo hiri bat da. Yamhill konderrian kokatua dago. 2010ean 1.614 biztanle zituen, 1,55 kilometro koadrotan banatuta.

## Ikus, gainera

* Yamhill konderria

## Kanpo estekak

* Datuak: Q2368711
* Multimedia: Amity, Oregon / Q2368711